撒馬利亞人喺猶太人嘅心目中係外族人，根本唔屬於「鄰舍」範圍。但係用鄰舍相助嘅精神嚟照顧受傷嘅猶太人，卻係猶太人所恨惡嘅撒馬利亞人。有責任救死扶傷嘅祭司同利未人，反而唔理佢就噉走咗。好撒馬利亞人嘅比喻，講明一個人喺佢能夠愛佢嘅鄰舍之前，自己先要成為其他人嘅鄰舍。如果我哋無辦法成為某啲人嘅鄰舍，噉樣，我哋就冇遵守上帝要我哋愛鄰舍如同愛自己嘅誡命。